Návrh rozhodnutie Rady XX, ktorým sa členským štátom povoľuje pristúpiť k Dohovoru o medzinárodných výstavách podpísanému 22. novembra 1928 v Paríži, doplnenému protokolmi z 10. mája 1948, 16. novembra 1966, 30. novembra 1972, zmenou a doplnením z 24. júna 1982 a zmenou a doplnením z 31. mája 1988 EN . /* KOM/2010/0018 v konečnom znení - NLE 2010/0015 */





[pic] | EURÓPSKA KOMISIA | Brusel, 5.2.2010 KOM(2010)18 v konečnom znení 2010/0015 (NLE) Návrh ROZHODNUTIE RADY XX, ktorým sa členským štátom povoľuje pristúpiť k Dohovoru o medzinárodných výstavách podpísanému 22. novembra 1928 v Paríži, doplnenému protokolmi z 10. mája 1948, 16. novembra 1966, 30. novembra 1972, zmenou a doplnením z 24. júna 1982 a zmenou a doplnením z 31. mája 1988 EN . DÔVODOVÁ SPRÁVA 1. Kontext návrhu - Dôvody a ciele návrhu Lotyšská republika vyjadrila svoj záujem pristúpiť k Dohovoru o medzinárodných výstavách podpísanému 22. novembra 1928 v Paríži, doplnenému protokolmi z 10. mája 1948, 16. novembra 1966, 30. novembra 1972, zmenou a doplnením z 24. júna 1982 a zmenou a doplnením z 31. mája 1988 (ďalej len „Parížsky dohovor“). Keďže Parížsky dohovor reguluje aspekty spadajúce do colných právnych predpisov Európskej únie, členský štát, ktorý k nemu chce pristúpiť, potrebuje povolenie Európskej únie. - Všeobecný kontext Účelom Parížskeho dohovoru je regulovať pravidelnosť usporadúvania medzinárodných výstav spadajúcich do jeho sféry pôsobnosti, ich kvalitu a postupy pri nich. V článku 16 a v prílohe „Colné úpravy dovozu predmetov zo strany účastníkov medzinárodných výstav“ Parížskeho dohovoru sa vyžaduje, aby krajiny, ktoré organizujú výstavy, povolili účastníkom medzinárodných výstav dočasné použitie predmetov. Povoľovanie dočasného použitia upravujú články 137 až 144 Colného kódexu Spoločenstva, nariadenia Rady (EHS) č. 2913/92, ktoré sa vzhľadom na výstavy implementujú článkom 576 Vykonávacích ustanovení Colného kódexu Spoločenstva, nariadením Komisie (EHS) č. 2454/93. Režim dočasné použitie, v podobe, v akej je stanovený v colných právnych predpisoch Európskej únie, je úplne zlučiteľný s Parížskym dohovorom. Colné právne predpisy Európskej únie sú súčasťou obchodnej politiky, ako sa ustanovila v článku 207 Zmluvy o fungovaní Európskej únie. Podľa článku 207 sú vnútroštátne opatrenia vrátane uzatvárania medzinárodných dohôd prípustné len za predpokladu, že ich Únia konkrétne schváli. Európska únia ako taká nemôže pristúpiť k Parížskemu dohovoru, pretože jeho zmluvnou stranou môžu byť len zvrchované štáty. Keďže Parížsky dohovor reguluje aspekty spadajúce do colných právnych predpisov Európskej únie, potrebuje členský štát, ktorý k nemu chce pristúpiť, povolenie Európskej únie. Doteraz pristúpilo k Parížskemu dohovoru 24 členských štátov. 2. Konzultácie so zainteresovanými stranami a posúdenie vplyvu Konzultácie so zainteresovanými stranami ani posúdenie vplyvu nie sú potrebné. 3. Právne prvky návrhu Právnym základom je článok 2 ods. 1, článok 207 ods. 4 prvý pododsek v spojení s článkom 218 ods. 6 písm. a) Zmluvy o fungovaní Európskej únie. 4. Vplyv na rozpočet Neexistujú žiadne dôsledky pre rozpočet. 2010/0015 (NLE) Návrh ROZHODNUTIE RADY z […], ktorým sa členským štátom povoľuje pristúpiť k Dohovoru o medzinárodných výstavách podpísanému 22. novembra 1928 v Paríži, doplnenému protokolmi z 10. mája 1948, 16. novembra 1966, 30. novembra 1972, zmenou a doplnením z 24. júna 1982 a zmenou a doplnením z 31. mája 1988 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 2 ods. 1 článok 207 ods. 4 prvý pododsek v spojení s článkom 218 ods. 6 písm. a), so zreteľom na návrh Komisie[1], so zreteľom na súhlas Európskeho parlamentu[2], keďže: 1. Dohovorom o medzinárodných výstavách podpísaným 22. novembra 1928 v Paríži, doplneným protokolmi z 10. mája 1948, 16. novembra 1966, 30. novembra 1972, zmenou a doplnením z 24. júna 1982 a zmenou a doplnením z 31. mája 1988 (ďalej len „Parížsky dohovor“) sa zriadil Medzinárodný úrad pre výstavníctvo. Jeho úlohou je regulovať pravidelnosť usporadúvania medzinárodných výstav spadajúcich do jeho sféry pôsobnosti, ich kvalitu a postupy pri nich. 2. V článku 16 a v prílohe „Colné úpravy dovozu predmetov zo strany účastníkov medzinárodných výstav“ Parížskeho dohovoru sa vyžaduje, aby krajiny, ktoré organizujú výstavy, povoľovali účastníkom medzinárodných výstav dočasné použitie predmetov. 3. Ustanovenia Parížskeho dohovoru o dočasnom použití predmetov účastníkmi medzinárodných výstav spadajú do výlučnej kompetencie Únie, pokiaľ ide o všeobecnú obchodnú politiku. Povolenie dočasného použitia je predmetom článkov 137 až 144 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva[3] , ktoré sa vzhľadom na výstavy implementujú článkom 576 nariadenia Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva[4]. 4. Dočasné použitie, ako sa vymedzuje v Colnom kódexe Spoločenstva, je zlučiteľné s článkom 16 a prílohou „Colné úpravy dovozu predmetov zo strany účastníkov medzinárodných výstav“ Parížskeho dohovoru. 5. Parížsky dohovor vstúpil do platnosti 17. januára 1931. Nie všetky členské štáty sú zmluvnou stranou Parížskeho dohovoru. Európska únia ako taká nemôže pristúpiť k Parížskemu dohovoru, pretože jeho zmluvnou stranou môžu byť len zvrchované štáty. 6. Členským štátom, ktoré ešte nepristúpili k Parížskemu dohovoru, ale majú o to záujem, by sa malo povoliť tak urobiť, za podmienok uvedených v tomto rozhodnutí, PRIJALA TOTO ROZHODNUTIE: Článok 1 Členským štátom sa týmto povoľuje, pri častiach spadajúcich do kompetencie Európskej únie, pristúpiť k Parížskemu dohovoru. Článok 2 Toto rozhodnutie je určené členským štátom. V Bruseli, Za Radu predseda [1] Ú. v. EÚ C, s. . [2] Ú. v. EÚ C, s. . [3] Ú. v. ES L 302, 19.10.1992, s. 1. [4] Ú. v. ES L 253, 11.10.1993, s. 1.